IGNALINOS RAJONO SAVIVALDYBĖS TARYBA

SPRENDIMAS

DĖL IGNALINOS RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ 2021 METŲ PROGRAMOS PATVIRTINIMO

2021 m. kovo 25 d. Nr. T-38

Ignalina

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 7 straipsnio 18 ir 22 punktais, įgyvendindama Ignalinos rajono savivaldybės 2021–2023 m. strateginio veiklos plano, patvirtinto Ignalinos rajono savivaldybės tarybos 2021 m. vasario 25 d. sprendimu Nr. T-1 „Dėl Ignalinos rajono savivaldybės 2021–2023 m. strateginio veiklos plano patvirtinimo“, Kultūros ir turizmo, sporto, jaunimo ir bendruomenių veiklos aktyvinimo programos tikslo „Įgyvendinti jaunimo politiką“ 1 uždavinį „Užtikrinti jaunimo įgalinimo, įtraukimo į pilietinę veiklą, atstovavimo interesams galimybes, informavimą ir konsultavimą“, Ignalinos rajono savivaldybės taryba n u s p r e n d ž i a:

1. Patvirtinti Ignalinos rajono savivaldybės jaunimo vasaros užimtumo ir integracijos į darbo rinką 2021 metų programą (pridedama).

2. Paskelbti šį sprendimą Teisės aktų registre ir Ignalinos rajono savivaldybės interneto svetainėje www.ignalina.lt.

Savivaldybės meras	Justas Rasikas

PATVIRTINTA

Ignalinos rajono savivaldybės tarybos

2021 m. kovo 25 d. sprendimu Nr. T-38

IGNALINOS RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ 2021 METŲ PROGRAMA

I SKYRIUS

BENDROJI DALIS

1. Ignalinos rajono savivaldybės jaunimo vasaros užimtumo ir integracijos į darbo rinką 2021 metų programa (toliau – programa) siekiama didinti jaunimo užimtumą vasaros laikotarpiu, ne ugdymo proceso metu, skatinti ir didinti pagalbą jauniems žmonėms įsidarbinant.

2. Programa skirta Ignalinos rajono savivaldybės jaunimui nuo 14 iki 19 m., besimokančiam Ignalinos rajono savivaldybės teritorijoje esančiose ugdymo įstaigose ir deklaravusiam savo gyvenamąją vietą Ignalinos rajono savivaldybėje (toliau – jaunimas arba jaunas žmogus). Programos vykdymo terminas – 2021 m. liepos – rugpjūčio mėnesiai, ne ugdymo proceso metu.

3. Programa remiama Ignalinos rajono savivaldybės biudžeto lėšomis programoje nustatyta tvarka ir vykdoma Ignalinos rajono savivaldybės teritorijoje.

4. Programoje vartojamos sąvokos atitinka Lietuvos Respublikos darbo kodekse, Lietuvos Respublikos vietos savivaldos įstatyme, Lietuvos Respublikos jaunimo politikos pagrindų įstatyme ir kituose teisės aktuose vartojamas sąvokas.

II SKYRIUS

PROGRAMOS TIKSLAS IR UŽDAVINIAI

5. Programos tikslas – sudaryti palankias sąlygas kokybiškam jaunimo užimtumui didinti vasaros atostogų metu Ignalinos rajono savivaldybėje.

6. Programos uždaviniai:

6.1. Didinti jaunimo motyvaciją vasaros atostogų metu kaip vieną iš užimtumo priemonių pasirinkti sezoninį darbą.

6.2. Padėti jaunimui integruotis į darbo rinką.

6.3. Pagerinti jaunimo profesinį orientavimą.

6.4. Remti Ignalinos rajono savivaldybės teritorijoje veikiančius darbdavius, pagal programą įdarbinusius jaunimą, kompensuojant darbo vietos išlaikymą pagal programoje numatytą tvarką.

6.5. Skatinti bendradarbiavimą su Ignalinos rajono savivaldybės teritorijoje veikiančiu verslo sektoriumi.

III SKYRIUS

PROGRAMOS DALYVIAI

7. Dalyvauti programoje gali:

7.1. darbdaviai:

7.1.1. Lietuvos Respublikoje įsteigtas juridinis asmuo, kuris veiklą vykdo Ignalinos rajono savivaldybės teritorijoje;

7.1.2. Lietuvos Respublikoje įsteigta kita organizacija (ūkininkas), kuri veiklą vykdo Ignalinos rajono savivaldybės teritorijoje;

7.1.3. Lietuvos Respublikos pilietis, kuris verčiasi individualia veikla ir veiklą vykdo Ignalinos rajono savivaldybės teritorijoje;

7.2. Ignalinos rajono savivaldybės teritorijoje deklaruotas jaunimas, besimokantis Ignalinos rajono savivaldybės teritorijoje registruotoje ugdymo įstaigoje pagal pagrindinio, vidurinio ugdymo programą.

8. Dalyvauti programoje negali:

8.1. jauni žmonės toje pačioje darbovietėje, kurioje ketina dirbti programos įgyvendinimo laikotarpiu, bet yra įdarbinti anksčiau nei 2021 m. liepos 1 d.;

8.2. darbdavio šeimos nariai.

IV SKYRIUS

PROGRAMOS VIEŠINIMAS IR VYKDYMAS

9. Informacija apie programos įgyvendinimą viešinama Ignalinos rajono savivaldybės interneto svetainėje www.ignalina.lt. Informaciją ir konsultacijas apie programos įgyvendinimą teikia savivaldybės administracijos jaunimo reikalų koordinatorius.

10. Darbdavių ir jaunimo įsitraukimas į programą bei vertinimas vyksta tokia tvarka:

10.1. Programos III skyriuje nurodyti dalyviai (jauni žmonės), susiradę būsimą darbdavį ir su juo suderinę dalyvavimą programoje, turi registruotis pateikdami el. paštu asta.saviciunaite@ignalina.lt užpildytą, pasirašytą ir nuskenuotą (nufotografuotą) registracijos formą (1 priedas) ir sutikimą dėl asmens duomenų tvarkymo (2 priedas). Registracijos forma ir sutikimas dėl asmens duomenų tvarkymo turi būti pateikiami nuo 2021 m. gegužės 1 d. iki 2021 m. birželio 11 d.

10.2. Programos dalyvių atitiktį programai pagal programos 7 ir 8 punktus vertina Ignalinos rajono savivaldybės administracijos direktoriaus įsakymu sudaryta darbo grupė, kurios darbą organizuoja savivaldybės jaunimo reikalų koordinatorius.

10.3. Darbo grupė, patikrinusi informaciją apie dalyvių atitiktį programai, per 5 darbo dienas nuo registracijos pabaigos teikia tvirtinti tinkamų dalyvių sąrašą administracijos direktoriui.

10.4. Jeigu norinčių dalyvauti programoje yra daugiau, nei programai skirta lėšų, atrenkami tie dalyviai, kurie pateikė registracijos formas ir kitus dokumentus anksčiau, pagal registracijos datą ir laiką.

10.5. Finansavimas skiriamas Ignalinos rajono savivaldybės administracijos direktoriaus įsakymu, atsižvelgiant į darbo grupės rekomendacijas ir į bendrose registracijos formose pateiktus duomenis.

11. Su tinkamais programos dalyviais pasirašoma administracijos direktoriaus įsakymu nustatytos formos trišalė sutartis tarp Ignalinos rajono savivaldybės administracijos, darbdavio ir įdarbinamojo (3 priedas), kurioje aptariamos pagrindinės programos sąlygos.

12. Darbdavio ar jaunimo iniciatyva nesudarant sutarties ar ją nutraukus anksčiau negu nustatytas terminas, keičiamas programos 10.5 papunktyje nurodytas administracijos direktoriaus įsakymas, numatant galimybę finansuoti prioriteto tvarka rezerviniame tinkamų dalyvių sąraše esančius dalyvius, proporcingai biudžete skirtai lėšų sumai.

13. Pasirašytos sutartys registruojamos ir vykdomos teisės aktų nustatyta tvarka.

V SKYRIUS

FINANSAVIMAS

14. Darbdaviui, dalyvaujančiam programoje, už kiekvieną įdarbintą jauną žmogų lėšos kompensuojamos šia tvarka:

14.1. Darbdaviui už jauną žmogų, įdarbintą visu darbo krūviu, per mėnesį kompensuojama 300 (trys šimtai) eurų.

14.2. Jeigu jaunas žmogus dirba ne visu darbo krūviu, kompensacija skaičiuojama proporcingai pagal dirbtas darbo dienas (valandas).

14.3. Maksimalus kompensacijos dydis darbdaviui už vieną įdarbintą jauną žmogų per programos vykdymo laikotarpį – 600 (šeši šimtai) eurų.

14.4. Maksimalus kompensacijos dydis vienam darbdaviui, įdarbinusiam jaunus žmones – 1800 Eur (vienas tūkstantis aštuoni šimtai eurų).

14.5. Kompensuojamų išlaidų periodas – 2021 m. liepos – rugpjūčio mėnesiai, ne ugdymo proceso metu.

14.6. Kompensacija darbdaviui mokama, jei įdarbintas jaunuolis dirbo ne mažiau kaip dvi savaites (10 darbo dienų).

14.7. Darbdavys, siekdamas gauti jauno žmogaus, įdarbinto pagal programą, darbo vietos išlaikymo kompensaciją, Ignalinos rajono savivaldybės administracijai per sutartyje nurodytą laikotarpį kartu su lydraščiu pateikia sutartyje nurodytus jauno žmogaus įdarbinimo ir sąnaudų patyrimo pagrindimo dokumentus: darbo sutarties kopiją, darbo laiko apskaitos žiniaraštį, darbo užmokesčio priskaitymo ir išmokėjimo žiniaraštį, banko išrašą apie gautą darbo užmokestį.

15. Kompensacijos dydis darbdaviui nustatomas administracijos direktoriaus įsakymu pagal darbdavio pateiktus jauno žmogaus įdarbinimą ir sąnaudų patyrimą pagrindžiančius dokumentus. Nepateikus reikiamų dokumentų, kompensacija nemokama.

16. Paaiškėjus aplinkybėms, kad įdarbintas jaunas žmogus yra darbdavio šeimos narys, lėšos negali būti išmokėtos. Jei šios aplinkybės paaiškėja po lėšų išmokėjimo, išmokėtos lėšos nedelsiant turi būti grąžintos.

17. Įdarbintas jaunas žmogus šia programa gali pasinaudoti vieną kartą per kalendorinius metus.

VI SKYRIUS

BAIGIAMOSIOS NUOSTATOS

18. Įdarbinant jaunimą pagal programą, vadovaujamasi Lietuvos Respublikos teisės aktais, kurie reglamentuoja asmenų iki aštuoniolikos metų įdarbinimą.

19. Darbdavys jaunuoliui darbo sutartyje moka nurodytu laiku nustatytą darbo užmokestį, kuris yra ne mažesnis nei Lietuvos Respublikos teisės aktais nustatytas minimalus mėnesinis atlyginimas arba minimalus valandinis atlygis.

20. Darbdavys už netinkamą dokumentų pateikimą Ignalinos rajono savivaldybės administracijai atsako Lietuvos Respublikos įstatymų ir kitų teisės aktų nustatyta tvarka.

21. Programos vykdymo dokumentai tvarkomi ir saugomi Dokumentų tvarkymo ir apskaitos taisyklių nustatyta tvarka.

22. Programa gali būti keičiama ar pripažinta netekusia galios Ignalinos rajono savivaldybės tarybos sprendimu.

________________

Ignalinos rajono savivaldybės jaunimo vasaros

užimtumo ir integracijos į darbo rinką

2021 metų programos

1 priedas

REGISTRACIJOS Į IGNALINOS RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ 2021 METŲ PROGRAMĄ FORMA

Pastaba. Įdarbinant asmenis iki 18 metų, privaloma vadovautis Lietuvos Respublikos Vyriausybės 2017 m. birželio 28 d. nutarimu Nr. 518 patvirtinto Asmenų iki aštuoniolikos metų įdarbinimo, darbo ir profesinio parengimo organizavimo tvarkos, vaikų įdarbinimo sąlygų aprašo reikalavimais.

Vardas (pildo jaunas žmogus)
Pavardė (pildo jaunas žmogus)
Gimimo data (pildo jaunas žmogus)
Adresas (pildo jaunas žmogus)
Ugdymo įstaiga, klasė (pildo jaunas žmogus)
Telefono numeris (pildo jaunas žmogus)
El. paštas (pildo jaunas žmogus)
Darbo patirtis (jei yra) (pildo jaunas žmogus)
Kuo norėčiau dirbti (pildo jaunas žmogus)
Darbdavio, su kuriuo sutartas įsidarbinimas, pavadinimas, adresas ir tel., vadovo vardas, pavardė (pildo darbdavys arba jo atstovas)
Datos, kuriomis bus dirbama (pildo darbdavys arba jo atstovas)
Etato dydis (pildo darbdavys arba jo atstovas)

Jaunas žmogus

__________________________	______________

(Vardas, pavardė)	(parašas)

Būsimas darbdavys arba jo atstovas

__________________________	______________

(Vardas, pavardė)	(parašas)

___________

Ignalinos rajono savivaldybės jaunimo vasaros

užimtumo ir integracijos į darbo rinką

2021 metų programos

2 priedas

Ignalinos rajono savivaldybės administracijai

SUTIKIMAS DĖL ASMENS DUOMENŲ TVARKYMO

________________

(Data)

Aš, ___________________________________________________________________

(vardas, pavardė, asmens kodas ir gimimo data)

sutinku, kad duomenų valdytoja – Ignalinos rajono savivaldybės administracija (toliau – administracija) tvarkytų mano asmens duomenis: vardą, pavardę, asmens kodą ir gimimo datą, siekdama:

1.	patikrinti deklaruotą gyvenamąją vietą;

2.	patikrinti moksleivio statusą.

Tvarkomi duomenys bus saugomi 12 mėnesių nuo sutikimo davimo dienos. Pasibaigus sutikimo galiojimo terminui, sutikimas bus sunaikintas įstatymo nustatyta tvarka.

Esu informuotas (-a), kad vadovaujantis ES Bendrojo duomenų apsaugos reglamento (toliau – BDAR) 15, 16, 17, 21 straipsniuose įtvirtintomis asmens duomenų subjekto teisėmis ir nustatyta tvarka, turiu teisę:

1.	žinoti (būti informuotas) apie mano asmens duomenų tvarkymą;

2.	susipažinti su savo asmens duomenimis ir kaip jie yra tvarkomi;

3.	reikalauti, sunaikinti mano asmens duomenis arba sustabdyti mano asmens duomenų tvarkymo veiksmus, kai duomenys tvarkomi nesilaikant BDAR ir kitų asmens duomenų tvarkymą reglamentuojančių teisės aktų nuostatų;

4.	mano kontaktiniai duomenys nebūtų perduoti trečiosioms šalims naudoti tyrimo ir apklausos tikslais.

Man yra žinomos mano, kaip duomenų subjekto, teisės, nustatytos Lietuvos Respublikos asmens duomenų teisinės apsaugos įstatyme.

(vardas, pavardė)	(parašas)

_____________

Ignalinos rajono savivaldybės jaunimo

vasaros užimtumo ir integracijos į darbo rinką

2021 metų programos

3 priedas

(Pavyzdinė trišalė bendradarbiavimo sutarties forma)

TRIŠALĖ BENDRADARBIAVIMO SUTARTIS

___________ Nr. ______

(data)

Ignalina

I SKYRIUS

SUTARTIES ŠALYS

Ignalinos rajono savivaldybės administracija (toliau – Administracija), atstovaujama _______________________________________________________________________________,

(vadovo arba įgalioto asmens vardas ir pavardė)

Darbdavys (toliau – Darbdavys) _____________________________________________________,

(įmonės, įstaigos, organizacijos pavadinimas, juridinio asmens kodas)

atstovaujamas ___________________________________________________________________,

(pareigos, vardas ir pavardė)

ir Įdarbinamasis (toliau – Įdarbinamasis) ______________________________________________,

(vardas, pavardė, adresas, tel., el. p., ugdymo įstaiga)

toliau bendrai vadinami Šalimis, vadovaudamiesi Ignalinos rajono savivaldybės Jaunimo vasaros užimtumo ir integracijos į darbo rinką 2021 m. programa, patvirtinta Ignalinos rajono savivaldybės tarybos 2021 m. sprendimu Nr. „Dėl.....“, Lietuvos Respublikos darbo kodeksu ir kitais teisės aktais, reglamentuojančiais asmenų iki 18 metų įdarbinimą, sudarė trišalę bendradarbiavimo sutartį (toliau vadinama – Sutartis).

II SKYRIUS

SUTARTIES OBJEKTAS

1.	Šalių bendradarbiavimas ir įsipareigojimai, vykdant programą.

III SKYRIUS

ŠALIŲ ĮSIPAREIGOJIMAI

2.	Administracija įsipareigoja:

2.1.	Darbdaviui kompensuoti 300 (tris šimtus) eurų nuo minimalios mėnesinės algos (toliau – MMA) per mėnesį patirtų išlaidų už maksimalų leistiną darbo laiką, skirtų Įdarbintojo darbo užmokesčiui, o Įdarbinamajam dirbant mažiau nei maksimalus leistinas darbo laikas – proporcingai mažiau. Kompensuojamų išlaidų periodas – einamųjų metų liepos – rugpjūčio mėnesiai, maksimali kompensavimo trukmė yra 2 mėnesiai, maksimali kompensuojama suma – 600 (šeši šimtai) eurų vienam jaunuoliui.

2.2.	Suteikti kompensaciją, jei jaunuolis pas Darbdavį dirba ne mažiau nei 10 darbo dienų.

2.3.	Ne vėliau kaip per 15 darbo dienų nuo dokumentų, nurodytų 3.9 papunktyje pateikimo dienos Darbdaviui kompensuoti Įdarbinamojo darbo užmokesčio sąnaudas už dirbtą laiką.

2.4.	Informuoti visuomenę apie Priemonės eigą ir rezultatus interneto svetainėje www.ignalina.lt.

3.	Darbdavys įsipareigoja:

3.1.	Pasirašyti su Įdarbinamuoju teisės aktus atitinkančią terminuotą darbo sutartį.

3.2.	Įdarbinti Įdarbinamąjį nuo ....... m. .......................... d. iki ......m. ....................... d.

3.3.	Įdarbinti Įdarbinamąjį ________val. per dieną.

3.4.	Įdarbinant Įdarbinamąjį iki 18 metų vadovautis Lietuvos Respublikos teisės aktais, reglamentuojančiais asmenų įdarbinimą iki 18 metų.

3.5.	Užtikrinti Įdarbinamojo teisės aktų reikalavimus atitinkančias darbo sąlygas.

3.6.	Išmokėti Įdarbinamajam darbo sutartyje nurodytu laiku nustatytą darbo užmokestį, kuris yra ne mažesnis nei Lietuvos Respublikos teisės aktais nustatytas minimalus mėnesinis atlyginimas arba minimalus valandinis atlygis.

3.7.	Sumokėti, vadovaujantis teisės aktais, nuo šio darbo užmokesčio apskaičiuotas draudėjo valstybinio socialinio draudimo įmokas Valstybinio socialinio draudimo fondui.

3.8.	Atsakyti už pateiktų Įdarbinamųjų su darbo laiko apskaita ir apmokėjimu susijusių dokumentų teisingumą.

3.9.	Darbdavio ir Įdarbintojo darbo sutarčiai pasibaigus, bet ne vėliau kaip per 10 darbo dienų, Administracijai pateikti su Įdarbinamojo įdarbinimu susijusius dokumentus:

3.9.1.1.	darbo sutarties kopiją;

3.9.1.2.	darbo laiko apskaitos žiniaraščio kopiją;

3.9.1.3.	darbo užmokesčio išmokėjimą patvirtinančių dokumentų kopijas (darbo užmokesčio priskaitymo ir išmokėjimo žiniaraštį ir banko išrašą apie gautą darbo užmokestį).

3.10.	Gavus kompensaciją ir paaiškėjus, kad Administracijai buvo pateikti neteisingi dokumentai, Darbdavys nepagrįstai gautas lėšas pagal Administracijos reikalavimą privalo grąžinti per 5 darbo dienas nuo Administracijos reikalavimo gavimo dienos.

3.11.	Nutraukus su Įdarbinamuoju darbo sutartį prieš terminą, per 3 darbo dienas raštu apie tai informuoti Administraciją nurodant darbo sutarties nutraukimo priežastį.

4.	Įdarbinamasis įsipareigoja:

4.1.	Atitikti šiuos reikalavimus:

4.1.1.	gyvenamąją vietą būti deklaravęs Ignalinos rajono savivaldybės teritorijoje;

4.1.2.	būti besimokantis Ignalinos rajono savivaldybės teritorijoje registruotoje ugdymo įstaigoje pagal pagrindinio, vidurinio ugdymo programą;

4.1.3.	su Darbdaviu sudarytoje darbo sutartyje nurodytą pirmąją darbo dieną būti ne jaunesnis kaip 14 metų ir ne vyresnis kaip 19 metų (įskaitytinai).

4.2.	Laikytis darbo sutartyje nurodytų sąlygų.

4.3.	Nutraukus su Darbdaviu darbo sutartį prieš terminą, per 3 darbo dienas raštu apie tai informuoti Administraciją nurodant darbo sutarties nutraukimo priežastį.

IV SKYRIUS

ŠALIŲ ATSAKOMYBĖ

5.	Sutarties Šalys už Sutartyje nurodytų įsipareigojimų nevykdymą ar netinkamą vykdymą atsako įstatymų ir kitų teisės aktų nustatyta tvarka.

6.	Šalys atleidžiamos nuo atsakomybės dėl šios Sutarties vykdymo esant nenugalimos jėgos (force majeure) aplinkybėms pagal Lietuvos Respublikos civilinio kodekso 6.212 straipsnį bei Lietuvos Respublikos Vyriausybės 1996 m. liepos 16 d. nutarimą Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.

V SKYRIUS

BAIGIAMOSIOS NUOSTATOS

7.	Šalys garantuoja Sutarties pagrindu gautos informacijos konfidencialumą.

8.	Nė viena Sutarties Šalis neturi teisės perduoti Sutartimi apibrėžtų teisių ir pareigų tretiesiems asmenims be raštiškų kitų Šalių sutikimų.

9.	Pasikeitus Šalies rekvizitams, nurodytiems Sutartyje, Šalis per 5 kalendorines dienas informuoja apie tai kitas Šalis.

10.	Sutartis gali būti pakeista, nutraukta visų Šalių susitarimu.

11.	Sutartis sudaryta lietuvių kalba, 3 egzemplioriais, turinčiais vienodą juridinę galią.

12.	Ginčai dėl Sutarties vykdymo sprendžiami derybų būdu, o nesusitarus per 5 darbo dienas – teisės aktų nustatyta tvarka.

13.	Sutartis įsigalioja nuo jos pasirašymo dienos ir galioja iki sutartinių įsipareigojimų įvykdymo dienos.

14.	Kitos sutarties sąlygos ______________________ .

VI SKYRIUS

ŠALIŲ REKVIZITAI IR PARAŠAI

Ignalinos rajono savivaldybės administracija	Įdarbinamasis	Darbdavys
_____________________ (vadovo ar jo įgalioto asmens pareigų pavadinimas) A. V. _____________________ (parašas) _____________________ (vardas ir pavardė)	______________________ (vardas pavardė)	________________________ (pavadinimas)

______________________ (asmens kodas)	________________________ (juridinio asmens kodas)

______________________ ______________________ (adresas, tel., el. p.)	_________________________ (adresas, tel., faks., el. p.)

___________________________ (vadovo ar jo įgalioto asmens pareigų pavadinimas) A. V.

______________________ (parašas)	_________________________ (vardas ir pavardė)

______________